|  |  |  |
| --- | --- | --- |
| **Tantárgy neve:**  Diplomaszeminárium I. | | **Tantárgy Neptun kódja:** BTKVAN209  **Tárgyfelelős intéze: AFTI** |
| **Tantárgyelem:** kötelező |
| **Tárgyfelelős:** név, beosztás Dr. Kotics József egyetemi docens | | |
| **Közreműködő oktató(k):** név, beosztás | | |
| **Javasolt félév: 2. (1T)** | | **Előfeltétel:** |
| **Óraszám/hét: 0-2** | | **Számonkérés módja** |
| **Kreditpont: 2** | | **Munkarend:** nappali / levelező |
| **Tantárgy feladata és célja:**  A második félévétől félévente egy-egy szakdolgozati szeminárium támogatja a hallgatókat abban, hogy elkészítsék diplomamunkájukat. Mindhárom gyakorlati óra *(Diplomamunka szeminárium I., II és III.)* célja a releváns és kiérlelt antropológiai kutatási témán alapuló színvonalas szakdolgozat elkészítése. Az első szeminárium során minden hallgató bemutatja választott témáját (indokolja témaválasztását) és ismerteti kutatása adott állását, konceptualizálja a használt fogalmakat és megfogalmazza a kutatási kérdéseket, és mérhetővé teszi (operacionalizálja) azokat. A magyar és nemzetközi szakirodalmi tájékozódás eredményeképpen eljut a kutatás hipotézisének megfogalmazásáig, miközben megismerkedik a szakdolgozat tartalmi és formai követelményeivel, a tudományos szöveg megalkotásának kritériumaival. A szeminárium keretében a hallgatók kidolgozzák a szakdolgozat elkészítésének egyéni ütemtervét, kijelölik a még elvégzendő feladatok körét és a megvalósítás időbeli kereteit és megbeszélik az esetleges kritikus pontokat. A félév végére a hallgatók elkészítik a szakdolgozat szerkezeti vázát és összeállítják annak szakirodalmi hátterét.  **Fejlesztendő kompetenciák:**  ***tudás:***  Elmélyült ismeretekkel rendelkezik a kulturális antropológia történetéről, elméleteiről és birtokában van a szakmai munkában közvetlenül alkalmazható antropológiai módszertani tudástartalmaknak.  Ismeri és érti az alapvető szakantropológiai irányokat.  Elegendő ismeretanyaggal rendelkezik az önállóan megtervezett és megvalósított kutatáshoz vagy tudományos munkához és ismeri a széles körben alkalmazható, elfogadott szakspecifikus problémamegoldó kutatástechnikai eszközöket.  ***képesség:***  Képes eligazodni a társadalmi konfliktusok és problémák bonyolult rendszerében, antropológiai ismereteire építve aktívan be tud kapcsolódni a társadalom szocio-kulturális jelenségeinek, változási tendenciáinak, konfliktusainak feltárását célzó különböző szakterületeken megvalósuló munkálatokba.  Képes minőségi és mennyiségi adatok önálló antropológiai terepmunka során szerzett felgyűjtésére, bemutatására, értékelésére, értelmezésére, és magyarázatára, illetve az eredmények közvetítésére más tudományterületek szakemberei számára.  Képes a szakmai feladatok megoldása során az önálló elemzésre, értékelésre, a különböző következtetések szintetizálására, szakmai munkája során a leszűrt következtetések gyakorlati alkalmazására és interdiszciplináris együttműködést követelő döntések előkészítésére.  A kulturális antropológia kurrens elméletei és bevett kutatás-módszertani koncepciói alapján képes szakterületének egyes résztémáiról önálló, szaktudományos formájú összefoglalókat, elemzéseket készíteni.  Elegendő tudással és jártassággal rendelkezik az antropológiaelmélet és módszertan képesség szintű gyakorlására, kritikai álláspont kialakítására és szükség esetén a holisztikus szemléletet követelő komplex kulturális és társadalmi problémák megoldásában önálló javaslatok kidolgozására.  ***attitűd:***  A társadalmi és kulturális másság eseteit a semleges kutatói pozícióból következő általános elvárásoknak megfelelően toleránsan és empatikusan kezeli.  A kulturális antropológiai gyakorlat révén szerzett, a kultúrát saját feltételei szerint belülről megértő tapasztalatait a társtudományok és az érdeklődő közvélemény felé hitelesen közvetíti.  A kulturális antropológia nemzetközileg meghatározott kutatásetikai normáit betartja.  ***autonómia és felelősség:***  Önállóan, bátran és felelősségteljesen vesz részt kulturális antropológiai szakmai koncepciók kidolgozásában, megvitatásában és megvalósításában.  Rendszeresen kezdeményez, vezet és formál kulturális antropológia projekteket.  Legjobb tudása szerint, elkötelezetten szolgálja és képviseli a kulturális antropológia szakmai érdekeit. | | |
| **Tantárgy tematikus leírása:** | | |
|  | ***Gyakorlat:***  1. A tudományos írás kritériumai és műfajai.  2. Szövegfajták, szövegváltozatok (elbeszéló, leíró, érvelő szöveg).  3. A társadalomtudományos szövegfajták (esszé, tanulmány, kritikai recenzió, könyvismertetés).  4. Hallgatói dolgozatok megbeszélése  5. Az értekező típusú szakszöveg-alkotás tartalmi kritériuma.  6. A társadalomtudományos szakterminológiája.  7. Hallgatói dolgozatok megbeszélése  8. Bibliográfia, kiadványtípusok, hivatkozási formák.  9. Tájékozódás a könyvtárban: szakmai folyóiratok, kézikönyvek.  10. Tájékozódás a neten: adatbázisok, értékkritériumok.  11. Vizuális források, filmek, fotók felhasználása, idézése.  12. Eredetiség, idézés, szerzői jog, plágium.  13. Hallgatói dolgozatok megbeszélése  14. A szemeszter értékelése, a szakdolgozat témaválasztása, a tanulmányhoz vezető út | |
| **Félévközi számonkérés módja és értékelése:**  (prezentáció, zárthelyi dolgozat, beadvány stb.)  A számonkérés módjánál az ESG követelményeket figyelembe véve meg kell határozni azokat az elvárásokat és módszereket, amelyek szisztematikusan felépítve képesek nyomon követni a félévi munka alakulását.  **Gyakorlati jegy / kollokvium teljesítésének módja, értékelése:**  (félévközi teljesítmény aránya a beszámításnál, ponthatárok)  Az értékelés kapcsán részletesen be kell mutatni, hogy a hallgatói teljesítményszintek milyen megítélés alá tartoznak. Tisztázni kell az elfogadás feltételeit, három és ötfokozatú értékelésnél az egyes szintek elhatárolását: százalékosan vagy ponthatárok megadásával.  Az írásbeli / szóbeli vizsga itt tüntetendő fel, illetve **az adott ismeret átadásában alkalmazandó** **további** (*sajátos*) **módok, jellemzők** *(ha vannak):*  pl. esetismertetések, szerepjáték, tematikus prezentációk. | | |
| **Kötelező irodalom:**  Howard S. Becker 1986: Writing for Social Scientists. Chicago-London: The University of  Chicago Press  Lee Cuba 1994: How to Write About Social Sciences. London: Harper Collins Publishers  Umberto Eco 1996: Hogyan írjunk szakdolgozatot. Budapest: Kairosz  Steve Good 1995: The Student's Only Survival Guide to Essay Writing. Victoria: Orca Book  Christine A. Hult 1995: Researching and Writing in the Social Sciences. Boston-London.  Allyn and Bacon  ACZEL, Richard  2005 Hogyan írjunk esszét? Budapest: Osiris. ISBN 9789633896938  HAVASRÉTI József  2006 Tudományos írásmű. Bölcsész Konzorcium. ISBN 963970430x  KOVÁCS Éva (szerk.)  2007 Közösségtanulmány. Módszertani jegyzet. Budapest – Pécs: Néprajzi Múzeum – PTE-BTK Kommunikáció- és Médiatudományi Tanszék. ISBN 9789636421564  **Ajánlott irodalom:**  ECO, Umberto  1992 Hogyan írjunk szakdolgozatot? Budapest: Gondolat. ISBN 139137537  GYURGYÁK János  2005 Szerkesztők és szerzők kézikönyve. Budapest: Osiris. ISBN 9633897149 | | |